Um liðna helgi var maður handtekinn á Akranesi grunaður um akstur undir áhrifum fíkniefna . Einnig var framkvæmd leit í bifreið hans en við hana fundust tæplega tvö grömm af hassi sem hann sagði við yfirheyrslu að væru ætluð til eigin neyslu . Prófanir lögreglu benda til þess að maðurinn hafi verið undir áhrifum kannabiss og kókaíns er hann var við akstur bifreiðarinnar . Blóðsýni til frekari rannsóknar voru tekin úr manninum . Annar ökumaður var síðan einnig stöðvaður um helgina grunaður um ölvun við akstur . Í vikunni sem leið voru 12 ökumenn á Akranesi og í nágrenni kærðir fyrir of hraðan akstur . Sá sem hraðast ók var mældur á 127 km/klst hraða þar sem hámarkshraði er 90 . Ökuréttindi hans voru einnig útrunnin . Verður honum boðið að ljúka málinu með greiðslu 50.000 kr sektar í ríkissjóð .